Pelastuslaitos.
Lähettäisittekö ambulanssin 25th Streetin ja Staten kulmaan?
Mikä on ongelma?
Kadulla on alaston poika tai mies.
Ihmiset yrittävät auttaa häntä. Hän on alasti, ja häntä on sattunut.
Onko hän hereillä? -Ei ole.
Häntä yritetään taluttaa, mutta hän ei pysty kävelemään.
Kun hän yrittää nousta, hän kaatuu.
Olihan se 25th Street ja State? -Kyllä, se yksisuuntainen katu.
27. TOUKOKUUTA 1991 KELLO 2.00
Sen yön tapahtumat olivat uskomattomia.
Dahmerin asuintalon edustalla oli alaston nuori mies.
Hän oli kelteisillään. Kaksi ulkopuolista kutsui apua paikalle.
Joku näki, että hänen peräaukostaan valui verta.
Hänen polvessaan oli naarmu.
Hän oli selvästi sekaisin jostakin.
Miksi tämä alaston, vertavuotava ja sekava poika -
kulki Milwaukeen kaduilla?
NETFLIX-DOKUMENTTISARJA
Grand Avenue oli ostoskeskus.
Jeffrey Dahmer oli siellä yhtenään.
Hänet saattoi nähdä ravintolamaailmassa tai kävelemässä ympäriinsä.
Hän kuvasi ihmisiä.
Hän saattoi sanoa: "Näytät mallilta. Voisinko ottaa kuvasi?"
26. TOUKOKUUTA 1991
SEITSEMÄN TUNTIA ENNEN HÄTÄPUHELUA
Dahmer oli pizzalla ja oluella, kun näki viehättävän nuoren miehen.
Dahmer kävi Konerak Sinthasomphonen juttusille.
Hän tarjosi nuorelle miehelle 50 dollaria, jos tämä poseeraisi hänelle.
Nuori mies suostui lähtemään Dahmerin asunnolle.
Asunnolla Dahmer tarjosi pojalle juoman,
jossa oli niin paljon unilääkettä, että tämä meni hetkeksi tajuttomaksi.
Dahmer halusi pitää tämän uhrin hengissä.
Dahmer kertoi minulle halunneensa jonkun, joka oli täysin säyseä.
Jonkun, joka ei lähtisi hänen luotaan.
Muutaman kanssa kokeilin poraustekniikkaa.
Niin tein hänenkin kanssaan. -Niinkö?
Missä vaiheessa? Ennen poliisien tuloako? -Juuri niin.
Jeffrey kertoi Konerakista ja siitä,
miten hän muokkasi metodiaan.
Hän halusi tehdä uhrista elävän zombin.
Dahmer porasi reiän uhrin kalloon ja ruiskutti siihen suolahappoa.
Hän halusi nähdä, onnistuiko sillä kertaa.
Muut olivat kuolleet ruiskeeseen.
Miten syvälle uskot poranneesi? -Aivoihin asti.
Sanoisitko suoraan alas noin 5–8 senttiin? -Aivan.
Eikö mitään tullut ulos? -Eikö edes minkäänlaista nestettä?
En nähnyt nestettä tai verta.
Konerak pystyi toimimaan rajoitetusti.
Hän oli unelias, mutta ei kuollut. Hän myös puhui.
Ajattelin, että saisin ehkä pidettyä hänet sellaisena.
Jeff käski hänen tehdä jotain, ja hän totteli.
Jeff ei huomioinut sitä, että uhri saattaisi juosta ulos.
Tapansa mukaan Dahmer lähti hakemaan alkoholia.
Sillä kertaa hän lähti hakemaan olutta läheisestä baarista.
Sillä aikaa kun Dahmer oli poissa,
Konerak käytti tilaisuutta hyväkseen ja juoksi ulos kujalle.
Silloin eräs naapuri katsoi ikkunasta ja näki hänet.
Naiset soittivat poliisille, ja poliisit saapuivat.
Siinä vaiheessa Konerak oli istumassa viltti hartioillaan.
Poliisit lähestyivät selvittääkseen, mistä oli kyse.
Poliisit yrittivät jututtaa Konerakia.
Huumattu Konerak ei pystynyt kertomaan tarinaansa.
Mikään ei viitannut siihen, että uhrin päässä oli reikä.
Siitä ei valunut verta.
Kun tilanne oli käynnissä, Dahmer tuli paikalle.
Naiset yrittivät kysyä uhrin nimeä, mutta tämä ei pystynyt puhumaan.
Naiset menivät Konerakin ja Dahmerin väliin.
Kaksi 18-vuotiasta mustaa tyttöä suojeli poikaa Dahmerilta.
Poliisit eivät kuunnelleet tyttöjä. He eivät edes ottaneet näiden nimiä ylös.
Poliisit uhkasivat pidättää tytöt, jos nämä eivät hiljenisi.
Dahmer väitti Konerakia poikaystäväkseen ja alkoi viedä tätä sisään.
Dahmer arveli, että valkoisena miehenä voisi kertoa oman versionsa tilanteesta.
Hän epäilemättä tiesi, että valkoihoista miestä uskotaan.
Jeffrey oli nopeaälyinen.
Hänellä oli luonnollinen kyky manipuloida ja siten puhua itsensä ulos tilanteista.
Kadulla oli alaston mies, joka piti outoa ääntä.
Poliisit luulivat hänen olevan tuiterissa, joten mitä he tekivät?
He veivät hänet turvalliseen paikkaan eli asuntoon, josta hän oli tullut.
Kun he veivät Konerakin asuntoon, hän istui sohvalle kuin kotonaan.
Konerakin vaatteet olivat siistissä pinossa olohuoneessa.
Dahmer näytti poliiseille kuvia, joita oli ottanut.
Hän väitti, että he olivat rakastavaisia.
Poliisit totesivat, että eivät voi pidättää miehiä homoudesta.
Poliisit jättivät Sinthasomphonen sohvalle eivätkä vilkaisseetkaan makuuhuoneeseen.
Poliisit eivät osanneet aavistaa,
että Tony Hughesin ruumis makasi sängyllä makuuhuoneessa.
Poliisit lähtivät.
Sen jälkeen Dahmer ruiskutti lisää happoa Konerak Sinthasomphonen aivoihin.
Mitä panit sinne? -Täytin ruiskun suolahapolla.
Käytin pienempää annosta,
mutta toisella kerralla se oli silti liikaa.
Toinen Konerakia suojelleista tytöistä puhui äidilleen Glenda Clevelandille.
27. TOUKOKUUTA 1991 KELLO 2.31
Milwaukeen poliisi. -Tuota…
Partioauto numero 50 pysäytettiin noin 15 minuuttia sitten.
Se olin minä. -Mitä tapahtui?
Tyttäreni oli serkkunsa kanssa paikalla. Tehtiinkö asialle mitään?
Ei. Mies oli toisen miehen päihtynyt poikaystävä.
Kuinka vanha se lapsi oli? -Hän oli aikuinen.
Oletko varma?
Tämän selkeämmin en osaa kertoa. Asia on hoidettu.
Sinthasomphone kuoli.
Hän kuoli pian poliisien lähdön jälkeen.
Konerak Sinthasomphone oli 14-vuotias -
ja Dahmerin nuorimpia uhreja.
MURHA: KONERAK SINTHASOMPHONE
Jos poliisit olisivat uskoneet pojan olevan vaarassa,
häntä ei olisi päästetty Dahmerin mukaan.
Poliiseja oli käsketty kunnioittamaan Milwaukeen homoyhteisöä.
He varmaan uskoivat olevansa kunnioittavia,
kun eivät tuoneet tilanteeseen omia heteroseksuaalisia asenteitaan.
Mitä poliisi sitten tekikään, se ei selvästi ollut tarpeeksi.
Pari afroamerikkalaista yritti vakuuttaa, että poika oli alaikäinen -
eikä vaikuttanut olevan henkisesti kunnossa.
Sanotaan, että poliisit vain tekivät parhaansa.
He alisuoriutuivat todella pahasti.
He olisivat voineet saada selville,
että Dahmer oli ehdonalaisessa laosilaisen pojan hyväksikäytöstä.
SEKSUAALINEN VÄKIVALTA
Uhri oli ollut Konerakin veli.
Miten niin voi tapahtua?
YHDEN PERHEEN TRAGEDIA
Kolme vuotta sitten Konerakin veli joutui Dahmerin hyväksikäyttämäksi.
Perhe saapui USA:han 11 vuotta sitten unelmoiden paremmasta elämästä.
Sen sijaan Jeffrey Dahmer teki heidän elämästään painajaista.
Hän sanoi, että se ei vaikuttanut sattumalta.
Silti hän järkyttyi, kun kuuli siitä.
Se löi hänet ällikällä.
Uskomatonta, että ne euraasialaiset olivat veljeksiä.
Uskomatonta.
Olivatko he veljiä?
Tiedätkö veljen nimen? -En. En tiedä.
Sinthasomphonen perhe koki hirvittävän tragedian.
Yksi lapsi koki seksuaalista väkivaltaa, ja toinen tuli murhatuksi.
Perhe kärsi Dahmerin vuoksi käsittämättömän paljon.
TOUKOKUU 1991
HEINÄKUU 1991
Kun Dahmer pidätettiin heinäkuussa 1991,
yhteisö raivostui siitä, että Konerak oli annettu takaisin Dahmerin huomaan.
Glenda Cleveland soitti poliisiasemalle kerran toisensa jälkeen viikon aikana.
Hän kertoi tyttärensä nähneen tämän pojan alastomana.
Hän uskoi pojan joutuneen seksuaalisen väkivallan uhriksi.
Olin nuori toimittaja, kun juttu tuli julki.
Joku halusi kertoa Dahmerista, ja minä lupasin kuunnella.
Soittaja oli Glenda Cleveland.
Hän kertoi, miten poliisi ei kuunnellut pojan suojelijoita.
Soitin asiasta poliisiasemalle.
Yllättäen he eivät kieltäneet asiaa.
He sanoivat, että asiaa tutkitaan.
Miten poika voitiin palauttaa sille miehelle?
Vähemmistöön kuulunut mies palautettiin Dahmerille.
Poliisi uskoi valkoista miestä viiden mustan sijaan.
Kyseiset poliisit eivät onnistuneet suorittamaan tehtäväänsä -
Milwaukeen poliisin sääntöjen mukaisesti.
Nämä kaksi poliisia, John Balcerzak ja Joe Gabrish,
erotettiin Milwaukeen poliisista.
KAKSI POLIISIA EROTETTU
Poliisilaitos oli myllerryksessä. Kaupunki oli jakautunut kahtia.
Toiset tukivat poliiseja.
Annamme täyden tukemme poliisivoimillemme.
MAAILMAN PARHAAT
Suuri osa valkoisesta yhteisöstä ei pidä rasismia ongelmana poliisissa.
He kannustavat poliisivoimia, vaikka syytökset voimistuvat.
Uskon, että koulutetut poliisimme kohtelevat kaikkia tasapuolisesti.
En usko, että poliisit tekivät päätöstään -
rodun tai homofobian perusteella.
Tietenkin he tekivät virheen.
Dahmer huijasi monia ihmisiä ja sinä iltana hän huijasi poliisia.
Olen varma, että he ovat katuneet päätöstään usein.
ME TUEMME POLIISEJAMME TUETKO SINÄ?
Juuri tapauksen jälkeen käytyyn radiokeskusteluun -
on kiinnitetty huomiota.
Päihtynyt ja alaston aasialaismies -
on palautettu selvin päin olevalle poikaystävälleen.
Tässä menee hetki. Parini pitää käydä asemalla suihkussa.
Taustalta kuuluu naurua.
Minusta heidän tekonsa oli törkeä.
Tapaus paljasti, miten homoseksuaalisuus nähtiin.
Homoille naurettiin.
Sitten nämä kaksi poliisia riitauttivat erottamisensa.
Oikeus asettui heidän puolelleen, ja he saivat virkansa takaisin.
JOHN BALCERZAK ON HYVÄ MIES
Konerak Sinthasomphonen tapaus toi Milwaukeen valokeilaan.
Tapaus kertoi kansalaisille paljon heidän yhteisöstään.
Se paljasti paljon heidän poliisivoimistaan.
Tapaus oli pelottava.
HEINÄKUU 1991
KESÄKUU 1991
Kun herra Dahmer oli tappanut nuoren laosilaisen,
asunnossa alkoi olla jo kasa ruumiita.
Dahmer tappoi vielä neljä ihmistä.
Ensimmäisten murhien välissä oli yhdeksän vuotta.
Väli lyheni kuukausiin ja Konerakin jälkeen viikkoihin.
Tunti ennen kuin piti lähteä töihin yritin päättää,
kuristanko hänet vai yritänkö pitää hänet hengissä.
Valitsin jälkimmäisen ja myöhästyin töistä.
Sain potkut sinä sunnuntaina.
Siitä alkoi ketjureaktio.
Hän alkoi juoda enemmän. Tilanne alkoi luisua hänen käsistään.
Tajusin, että en nähnyt häntä niin usein -
kuin ennen hänen potkujaan.
Koputin hänen ovelleen nähdäkseni, oliko hän kunnossa.
Näin, miten ovisilmä meni pimeäksi.
Sitten se vaaleni taas.
Siitä tiesin, että hän kävi ovella ja näki minut.
Hän tiesi, että ovella olin minä, mutta hän ei avannut.
Siitä päättelin, että hän halusi eroon minusta.
Niinpä minä lähdin.
Pari lääkäriä sanoi, että hän oli alkoholisti.
Hän oli taipuvainen riippuvuuteen.
Luulen, että hän oli riippuvainen myös tappamisesta.
Kun hänen riippuvuutensa kehittyi,
hänen täytyi tappaa aina vain lisää.
Lopulta hän kävi jatkuvasti ulkona -
ja jälleen hänellä oli käsissään uusi ruumis,
vaikka edelliset oli vielä hävittämättä.
Kun paloittelin häntä ammeessa, en saanut työtä valmiiksi sinä yönä.
Kiirehdin liikaa.
Tilanne alkoi olla hänelle liikaa,
joten hän alkoi menettää hallinnan.
Hän kävi suihkussa niin, että ammeessa oli kaksi ruumista.
Kysyin, miksi hän ei hävittänyt ruumiita ennen seuraavaa murhaa.
Hän sanoi, ettei mahtanut itselleen mitään.
Minä en saanut olla tuomitseva.
En saanut panna häntä asemaan, joka estäisi häntä puhumasta.
Raakojen yksityiskohtien kuuleminen…
IRROTIN JÄLJELLÄ OLEVAT LIHAT
…oli vaikeaa.
Kiihottiko se sinua? -Kyllä.
Se, että sain nähdä sisälmykset.
Lopulta hän ei harrastanut seksiä pelkästään ruumiin kanssa.
Lopulta hänen piti avata ruumis -
ja harrastaa seksiä sisälmysten kanssa.
Toisinaan minun oli erittäin vaikea kuunnella selostusta -
ja esittää, ettei se vaikuttanut minuun.
Olin joutua pulaan,
koska naapurit huomasivat hajun.
Eräänä yönä olin nukkumassa.
Heräsin kaameaan hajuun noin puoli kolmelta aamulla.
Avasin oven ja näin usvan.
Tiedättekö ne kauhuelokuvat, missä ollaan hautausmaalla,
ja maasta nousee sellainen usva? Siltä se näytti.
Panin oven kiinni ja peitin oven alareunan pyyhkeellä.
Sitten palasin nukkumaan.
Kun heräsin, kerroin hajusta vaimolleni Pamille.
Hän sanoi aikovansa selvittää, mistä haju tuli.
Myöhemmin hän kertoi haistelleensa ovia, ja että haju tuli Jeffin asunnosta.
Hän otti puutarhatuolin ja istui asuntomme ovella odottamassa,
että Jeff tulee kotiin.
Kun Jeff palasi, vaimoni kysyi hajusta.
Jeff selitti, että hänen pakastimensa oli hajonnut -
ja että liha oli pilaantunut pakastimeen.
Kysyin häneltä, eikö hänellä ollut takuuta.
Kysyivätkö he koskaan mitään? -Kysyivät.
Mitä tapahtui? -Sanoin, että pakastimeni oli hajonnut.
Hänellä oli keinoja säilyttää sen, minkä pystyi,
miehistä, joita piti viehättävinä.
Hän saattoi ottaa heistä valokuvia, kun he olivat tajuttomia tai kuolleita.
Hän saattoi säilöä osia heistä.
Lopulta hän saattoi myös syödä heitä.
Miten valitsit, minkä osan aiot säilyttää?
Säilytin lihaisimmat kohdat, missä oli vähiten rasvaa.
Eli hauikset, reidet ja pohkeet, niinkö? -Niin.
Uhrien syöminen liittyy häiriintyneeseen ajattelutapaan,
joka kehittyi, kun herra Dahmer ei enää vastustellut haluaan tappaa.
MURHIIN LIITTYI IHMISSYÖNTIÄ
Hän oli harkinnut eri ruumiinosien, kuten sydämen, syömistä.
Säilytit sydämen, maksan ja säären.
Mitä teit lopuille? -Loput heitin menemään.
Paljonko arvioit syöneesi?
Kaikkiaan ehkä viisi kiloa.
Jossain vaiheessa hän joi verta.
Häiriintyneessä mielessään hän ajatteli,
että saisi niin yhteyden nauttimiinsa ihmisiin.
Hän ajatteli, jos hän syö heitä, he elävät hänen kauttaan.
Näyttikö pakastimesi siltä kuin olisit käynyt kaupassa?
Aivan kuin siellä olisi ollut markettilihaa.
Pakastin lihaa ehkä kuukauden tai pari viikkoa.
En osannut aavistaakaan,
mitä käytävän toisella puolella tapahtui.
Kaikki asukkaat tunsivat tulleensa petkutetuiksi.
ASUNTO TÄYNNÄ RUUMIINOSIA
Jeffrey Dahmer oli vedättänyt meitä.
JOPA 12 RUUMISTA
On kamalaa, kun on pitänyt ihmisestä -
ja tuo ihminen puukottaakin selkään.
Pidin häntä ystävänäni.
Talon ja naapuruston asukkaat ovat järkyttyneitä.
Heidän mielestään on käsittämätöntä, että naapurissa on tehty valtava rikos.
Tänään Dahmerin tapauksessa otettiin rotuasia esille,
koska suuri osa uhreista on mustia, ja murhat tehtiin mustien asuinalueella.
Rasismi on avainasia.
Tässä tapauksessa nekrofiliaa ja ruumiiden määrää tärkeämpää on se,
että uhrit olivat nuoria mustia miehiä.
Dahmerin ihanneuhri oli nuori ja atleettinen musta mies.
Ensimmäiset uhrit kuitenkin olivat valkoisia.
Lisäksi hän tappoi latinoja ja aasialaisia.
Ruskeat ihmiset viehättivät häntä. Ne eivät olleet viharikoksia.
Hän yritti päästä intiimiin suhteeseen häntä viehättävien ihmisten kanssa.
MURHA: ANTHONY SEARS
En tiedä, mitä Dahmer ajatteli.
MURHA: EDWARD SMITH
Mitä väliä sillä on, oliko hän rasisti? Hän tappoi mustia.
Hän tappoi ruskeita ihmisiä. Hän tappoi homoja.
Olennaista on, että hän tappoi ihmisiä, joiden kuuluisi olla vielä elossa.
23. ELOKUUTA 1991
30. TAMMIKUUTA 1992
Dahmerin oikeudenkäynti voidaan lähettää muihin maihin nykyteknologian avulla.
Englantilaiset ovat alkaneet sanoa,
että Dahmerin ansiosta Milwaukeeta ei enää tunneta oluesta -
vaan sarjamurhaajista.
Dahmer tunnusti kaikkiaan 17 murhaa.
Dahmer myönsi syyllisyytensä.
Enää oli kyse siitä, oliko hän syyntakeinen.
Dahmer sanoi tehneensä murhat syyntakeettomana.
Oikeudenkäynti oli tapaus.
Siellä oli paljon toimittajia ja uhrien sukulaisia.
Oli show'n aika.
Syyttäjänä toimi piirikunnan syyttäjä Michael McCann.
Jerry Boyle oli Dahmerin puolustusasianajaja.
Hän osasi argumentoida kantansa hyvin.
Tiesin, että hän olisi kova luu.
Muistan, millaista oli istua oikeudessa muiden toimittajien kanssa,
kun odotimme Dahmeria ensimmäistä kertaa oikeuden eteen.
Se oli ensimmäinen kerta, kun näimme hänet ilmielävänä.
Odotimme jotakuta, joka muistuttaisi Charles Mansonia,
mutta Dahmer olikin komea mies.
Hän oli hillitty.
Hän ei näyttänyt sarjamurhaajalta.
Käsittääkseni Dahmerin isä toivoi jonkinlaista ymmärrystä siitä,
että teot johtuivat siitä, että hän oli mielenterveyden häiriö.
Lionel toivoi, että Jeffrey saisi tarvitsemaansa apua.
Nouskaa.
Piirioikeuden 33. haaran oikeusistunto on käynnissä.
Tuomarina toimii Laurence C. Gram.
Puolustuksen tehtävä oli osoittaa syyntakeettomuus.
Puolustuksen vuoro on ensin, kun vedotaan syyntakeettomuuteen.
Minun vastuuni on osoittaa,
että tämä ei ole paha mies, vaan sairas mies.
Minun tehtäväni ja tavoitteeni oli osoittaa,
että hän oli mieleltään sairas tehdessään rikokset.
Hän kärsi tappaessaan mielenterveyden häiriöstä.
Nämä asiat näen ihmisestä nimeltä Jeffrey Dahmer.
Hän pitää fantasioista, huumaamisesta, kallojen säilyttämisestä, ihmissyönnistä,
seksuaalisista haluista, zombien teosta ja nekrofiliasta.
Tietenkin tavallinen ihminen -
piti häntä hulluna. Hänhän oli kannibaali ja sarjamurhaaja.
Oliko hän sitä rikosoikeudellisessa mielessä?
Oliko hän syyntakeeton oikeuden määritelmän mukaan?
Jotta oikeus voi todeta ihmisen syyntakeettomaksi,
tämän täytyy kärsiä mielenterveyden häiriöstä.
Hänellä pitää olla merkittäviä haasteita erottaa oikea väärästä -
tai hän ei pysty hallitsemaan toimintaansa lain vaatimusten mukaisesti.
Kävin Chicagossa ja hankin tohtori Wahlstromin todistajaksemme.
Vastaajan persoonallisuus ja tapa, jolla hän näkee maailman ja itsensä,
sopii psykoosipiirteiseen ja epävakaaseen persoonallisuushäiriöön.
Mitä se tarkoittaa?
Näistä kärsivät yrittävät välttää todellista tai kuviteltua hylkäämistä.
Tässä tapauksessa nuo yritykset on viety äärimmäisyyksiin.
Dahmer ei halunnut, että häntä jätetään.
Tuo hylätyksi tulemisen tunne mielestäni selittää,
miksi hän säilytti uhriensa ruumiinosia.
Hän säästi kalloja, luita ja käsiä.
Jeff sanoi, että ne olivat alttaria varten.
Minulla on jalusta. Musta jalusta.
Sen päällä oli musta ja pyöreä yläosa,
jonka päälle ja ympärille asettelin kallot.
Ne olivat muistoja -
niistä ihmisistä. Ne olivat muistoesineitä.
Se oli oma maailmani.
Minä hallitsin sitä täysin.
Sen suurempaa hallintaa ei voi saavuttaa.
Tässä on hänen piirtämänsä kuva.
MAALATUT LUURANGOT MAALATUT KALLOT
MUSTA PÖYTÄ SUITSUKETTA
Kuten tästä näkyy, hän signeerasi sen.
Luulitko, että säilyttämällä kallot ja rakentamalla alttarin -
olisit ollut vähemmän yksinäinen? Olisitko kokenut, että ne ovat seuranasi?
Niin minä varmaan olen ajatellut.
Alttari edusti Jeffreylle valtaa.
Hän koki, että jokainen piirre, josta hän uhreissaan piti,
oli nyt kiinteä osa hänen elämäänsä.
Hänellä oli erikoinen harhakäsitys.
Hän kuvitteli uhriensa luiden ja kallojen avulla -
voivansa luoda voimakeskuksen, josta saisi erikoisvoimia.
Yritimme osoittaa syyntakeettomuuden, ja tässä vaiheessa hän menetti hallinnan.
Yritimme osoittaa, että hän ei enää ajatellut järkevästi.
Uskon, että hän kärsi nekrofiliasta,
joka on harvinainen, ehkä vaarallinenkin psykiatrinen häiriö.
Tällä ihmisellä oli psykiatrinen häiriö, ja hän yritti kovasti estää -
häiriötään kehittymästä niin, että hän vahingoittaisi muita.
Hän hävisi taistelun.
Ammattiarvioni mukaan herra Dahmer ei kyennyt hallitsemaan toimiaan.
Uskon tänäkin päivänä, että hän oli syyntakeeton.
Syyttäjänvirasto pyysi minua arvioimaan herra Dahmerin.
Jokaisen murhan aikaan hän olisi kyennyt olemaan murhaamatta.
Mikään ei pakottanut häntä tappamaan.
Hänellä vain oli halu viettää enemmän aikaa uhrin kanssa.
Jos uhri olisi jäänyt vapaaehtoisesti, hän ei olisi tappanut.
Se viittaa siihen, että hän pystyi hallitsemaan käytöstään.
En uskonut, että Dahmer oli mieleltään sairas.
Tiesikö hän tekevänsä väärin?
Minäpä kerron, miksi olen varma, että hän tiesi.
Hän sanoi tietäneensä, että se oli väärin.
Jokaisen kohdalla.
Jokaisen murhan kohdalla hän yritti varmistaa, että ei jää kiinni.
Hän esimerkiksi asensi vääriä valvontakameroita,
jotta ihmiset eivät tulisi sisään, kun hän työskenteli.
Hän yritti päästä eroon todisteista.
Hän myös veti verhot ikkunoiden eteen, kun hän paloitteli uhrejaan.
Hän yritti monin keinoin välttää kiinnijäämistä.
Tappaakseen hänen täytyi humaltua, jotta hän pääsi eroon estoistaan.
Kaikkien psykiatrien mielestä hän kärsi alkoholismista ja nekrofiliasta.
He olivat eri mieltä siitä, pystyikö hän hallitsemaan itseään.
Minulle oikeudenkäynti oli ahdistava.
Istuin Jeffin vieressä, joten hän esitti kysymyksensä minulle.
Wendy Patrickus pehmensi mielikuvaa Jeffrey Dahmerista.
Nuori nainen Dahmerin vieressä sai tämän näyttämään vähemmän uhkaavalta.
Sen oli tarkoitus osoittaa valamiehistölle,
ettei Jeffrey Dahmer ollut sellainen hirviö kuin hänestä kuviteltiin.
Minulla oli erilaisia vaikeuksia, silloin kun edustin Jeffrey Dahmeria.
Sain tappouhkauksia eri lähteistä.
Vain yhden kerran minusta tuntui siltä, että uhkaukset kävivät toteen.
Eräänä iltana olin ulkona, ja erään uhrin omainen -
uhkasi minua biljardikepillä, koska edustin Jeffiä.
Selitin hänelle, että tein vain työtäni enkä tappanut hänen veljeään.
Hän ei ymmärtänyt tai halunnut ymmärtää eroa,
joten hän kävi kimppuuni.
Sen jälkeen olin enemmän huolissani turvallisuudestani -
ja muutuin kotihiireksi.
Dahmerin isä ja äitipuoli olivat oikeudessa joka päivä.
Oikeudenkäynti selvästi vaikutti heihin.
Lääkäri saattoi lainata Jeffreyn tunnustusta.
SÖI RUUMIINOSIA
Tiedot olivat aivan kammottavia.
Sen näki isän kasvoilta.
Lionel Dahmer ja hänen toinen vaimonsa Shari -
istuivat poikansa takana, tämän tukena.
SYYNTAKEINEN VAI EI?
Oikeudenkäynti kesti kaksi viikkoa.
Hän on holtiton.
Hän ei pystynyt lopettamaan.
Hän oli kuin karkuun päässyt juna hulluuden raiteilla.
Kysymys ei ole, oliko hän sairas.
Kysymys on, pystyikö hän kiistattomasti osoittamaan mielentilansa.
Jos ei, johtopäätös on ei.
Teidän ei tarvitse todeta, että hän oli suuntakeinen.
Teidän täytyy todeta, osoittiko hän olevansa syyntakeeton.
Se on teidän tehtävänne.
Todistelun jälkeen valamiehistö meni pohtimaan päätöstään.
Valamiehistön on päätettävä, oliko Dahmer syyntakeeton ja siten syytön.
Valamiehistöt ja ihmiset yleensä ovat huolissaan siitä,
jos joku lähetetään syyntakeettomana psykiatriseen sairaalaan,
tämä pääsee taas joskus vapaaksi.
Vaikka joku paranisikin psykiatrisessa sairaalassa,
oikeuden pitäisi allekirjoittaa vapauttamispäätös.
Dahmerin kaltaisessa tapauksessa oikeus tuskin päästäisi tekijää vapaaksi.
Harva löisi vetoa päätöksestä.
Hänet todetaan hulluksi. -Hänen todetaan olevan järjissään.
Miten luulet valamiehistön päättävän? -Ei aavistustakaan.
Valamiehistö vetäytyi perjantaina, ja päätös tuli myöhään lauantaina.
Valamiehistö kävi läpi todisteet ja oli hyvin varma päätöksestään.
Valamiehistö antoi päätöksensä hiljaisessa oikeussalissa -
nykyhistorian karmivimpiin ja seuratuimpiin kuuluvassa murhajutussa.
Jeffrey Dahmerin todettiin olevan syyntakeinen tappaessaan miehiä,
joilta etsi kumppanuutta ja seksuaalista tyydytystä.
Se vaivasi minua.
Tämä mies halusi harrastaa seksiä ruumiiden kanssa.
Hän porasi ihmisten päihin reikiä, jotta näistä tulisi zombeja.
Jos sellainen mies on mieleltään terve, milloin joku sitten on mieleltään sairas?
Kuinka monta ihmistä täytyy syödä, ennen kuin joku voidaan todeta sairaaksi?
Olin syyttäjänä 38 vuotta enkä koe iloa tapauksesta.
Seitsemäntoista ihmistä kuoli ja yhtä monta perhettä tuhoutui.
Ilolle ei jää tilaa.
Olisin murtunut, jos hän olisi ollut syyntakeeton.
Dahmer ei reagoinut päätökseen mitenkään.
Ei minkäänlaista reaktiota.
Kommentoitteko, rouva Dahmer? -En.
Entä herra? -En.
Yritimme aamulla tavoittaa Dahmerin isoäitiä Catherinea.
Ovella oli jo kyltti, jonka mukaan hän on liian heikko ja huolestunut puhumaan.
Valamiehistön päätös ei ollut yllättävä.
Uskon, että hän oli sairas ja tarvitsi hoitoa.
17. HELMIKUUTA 1992
Uhrien omaiset itkivät helpotuksesta,
kun Dahmer ollaan passittamassa vankilaan psykiatrisen sairaalan sijaan.
Jeffrey Dahmerin tapaus saa päätöksensä, kun hänen tuomionsa luetaan tänään.
Mitä uskot, että tänään tapahtuu? -Ensin on omaisten puheenvuorot.
Jokaisella perheellä on oikeus kertoa, miten rikokset ovat vaikuttaneet heihin.
Uskon, että kuulemme hyvin tunteellisia puheenvuoroja.
Olen Anthony Lee Searsin äiti.
Halusin vain tietää, miksi minun poikani piti olla uhri.
Haluan kiittää valamiehistöä ja tuomaria.
Pitäkää tuo mies pois kaduilta.
Haluaisin kertoa Jeffrey Dahmerille, että hän ei käsitä tuskaa ja menetystä,
joista perheemme joutuu kärsimään.
En halua, että äitini joutuu kärsimään tästä enää!
Ei enää ikinä, Jeffrey!
Minä vihaan sinua, senkin paskiainen!
Jeff on sekaisin! Älä vittuile!
Tapan sinut, perkele! Katso minua, senkin paska!
Tapan sinut! -Lounastauko!
Minä tapan sinut, senkin paska!
Hän käveli salin läpi ja aikoi käydä Dahmerin kimppuun.
Dahmer pysyi rauhallisena. Olisi luullut, että hän perääntyisi.
Hän vain istui. Sellainen Dahmer oli tositilanteessa.
Tuomari kysyi Jeffreyltä, halusiko tämä sanoa jotain ennen tuomiota.
En ole missään vaiheessa yrittänyt päästä vapaaksi.
Totta puhuen, toivoin kuolemaa.
En vihannut ketään.
Tiesin olevani sairas, paha tai molempia.
Nyt uskon olevani sairas.
Kannan vastuun teoistani.
Satutin monia ihmisiä. Satutin äitiäni, isääni ja äitipuoltani.
Rakastan heitä kaikkia.
Toivottavasti he löytävät rauhan, jota minäkin etsin.
Tuomarin tehtäväksi jäi langettaa osavaltion lakien mukaan ankarin tuomio.
Dahmer sai 15 peräkkäistä elinkautista.
Hyvä!
Vihdoin omaisilla oli jotain hurrattavaa Jeffrey Dahmerin tekojen jälkeen.
Elämä jatkuu.
Ehkä tästä saamillani opeilla voin auttaa muita.
Kiitän Luojaa tuomiosta.
Dahmerilta kysyttiin, miten hän tunnisti Stevenin niin varmasti kuvasta.
Hän vastasi, että ensimmäisen muistaa aina.
Tietäköön hänkin, että mekin muistamme esikoisemme.
Olemme ajatelleet Steveä joka päivä.
KUOLI 18. KESÄKUUTA 1978
Tuomio toi perheille jonkinlaisen rauhan. Etenkin perheille,
joiden pojat olivat olleet kadoksissa vuosia.
Se on surullinen rauha, mutta rauha kumminkin.
Dahmer passitettiin vankilaan Wisconsiniin.
En tiedä, millaisia vankilat ovat. Mielikuvani on ankea.
Ajattelin, että ehkä vankilassa minun annettaisiin kasvattaa kasveja.
Olen kiinnostunut kasvien kasvattamisesta. Niitä minulla oli asunnossanikin.
Hänet pantiin itsemurhavahtiin.
Hän siis sai oman sellin.
Hän kysyi, mitä hänellä on jäljellä.
Sanoin, että hän voi tehdä paljonkin.
Hän oli sanonut haluavansa palata lukemaan Raamattua.
Sellaisilla avoimilla teoilla -
hän pyrki pelastamaan itsensä Jumalan silmissä.
HELMIKUU 1992
HUHTIKUU 1994
Vuonna 1994 eräs milwaukeelainen pappisystäväni soitti.
Vanki kuulemma halusi tulla kastetuksi.
Hän käski istuutua, koska vangin nimi oli Jeffrey Dahmer.
Minua jännitti tavata hänet.
En ollut koskaan käynyt vankilassa saati tavannut murhaajaa.
Istuin siellä ja mietin, että tuo mies on tappanut monia miehiä.
Katsoin hänen käsiään, jotka olivat pienet omiini verrattuna.
Hän oli kuristanut niillä ihmisiä, mutta siinä me juttelimme kuin ihmiset.
Suostuin kastamaan hänet, mikä tuntui olevan hänelle helpotus.
Hän sanoi pelänneensä, että pitäisin häntä liian pahana kastettavaksi.
Jeff tuotiin paikalle.
Painoin hänen päänsä veden alle -
ja toivotin hänet tervetulleeksi Jumalan perheeseen.
Samana päivänä John Wayne Gacy teloitettiin.
GACYYN LIITETTY KUUSI UUTTA UHRIA
Silloin oli myös auringonpimennys.
Jotkut yrittivät tulkita siitä jonkinlaista mystistä merkitystä.
Sen jälkeen tapasin hänet kerran viikossa.
Pyrimme kasvattamaan ja ymmärtämään hänen uskoaan.
Jeffrey Dahmer elää tuossa rakennuksessa.
Hän tekee työtä siivoojana.
Hänen toivotaan jonain päivän pääsevän muiden vankien joukkoon.
Tapasin hänet viimeisen kerran kiitospäivän aattona.
Sain kortin, josta hän oli alleviivannut sanan "ystävä".
Se osoitti, että hän oli alkanut ymmärtää, mitä ystävyys tarkoitti.
Noin vuoden jälkeen kävin hänen luonaan vierailulla.
Hän sanoi, ettei kestänyt olla enää eristettynä.
Hän sanoi, että olisi kuolemaa kamalampaa, jos ei saisi olla ihmisten kanssa.
Hän aikoi pyytää pääsyä muiden vankien joukkoon.
Sanoin hänelle, että sitten hän kuolisi pian.
Kaikilla nimittäin oli todella vahvat mielipiteet -
hänen teoistaan.
MASSAMURHA
Uusia kuolemia ei kaivattu.
Wendy, en usko, että pystyn pysymään järjissäni.
Olen aina kaivannut henkisiä ärsykkeitä.
Minulla ei ole tarvittavaa kärsivällisyyttä.
Sinä päivänä minun oli vaikea lähteä sieltä.
Anelin häntä luopumaan ajatuksesta.
Hän ei selviäisi siitä.
HUHTIKUU 1994
28. MARRASKUUTA 1994
Vuoden 1994 marraskuussa hän oli hoitamassa työtehtäviään.
Hänet ja mies nimetä Jesse Anderson olivat siivoamassa kuntosalin kaappeja.
Samassa vuorossa oli Cristopher Scarver, jonka virastoni oli tuominnut murhasta.
Hän otti kuntosalilta painon,
jolla hakkasi Dahmerin kuoliaaksi.
Vankilasta saamieni tietojen mukaan Dahmer ei vastustellut.
Ironista tässä on se, että tappaessaan ensi kertaa -
Dahmer käytti Steven Hicksiin painonnostovälinettä.
Ympyrä sulkeutui.
Hän pääsi muiden vankien joukkoon ja kuoli vuoden sisällä siitä.
Yllättävää, että hän selvisi niin pitkään.
VANKI TAPPOI DAHMERIN
Seurassani on Lionel Dahmer.
Olitte töissä, kun vaimonne ilmoitti poikanne loukkaantuneen.
Mitä sen jälkeen tapahtui?
Vaimoni soitti ja kertoi,
että Jeff oli kuollut sinä aamuna noin kello kymmenen.
Sitä oli vaikea uskoa.
Aloin itkeä ja täristä.
Olin pahoillani.
Toisen kanssa tulee pakosta läheiseksi, kun viettää niin paljon aikaa yhdessä.
Jotkut epäilivät, että vankilajärjestelmä järjesti murhan.
Kuvernööri hyvin viisaasti määräsi asiasta heti tutkinnan.
Vankilassa on 36 videokameraa ja sähköiset teräsovet.
Silti 25-vuotiaan Christopher Scarverin onnistui ohittaa turvajärjestelyt.
Yksi vastasi puhelimeen, toinen kuunteli musiikkia.
Naurettavaa, että vartijoita ei ollut.
Olin ennen töissä vankilassa.
Me katsoimme, kun vangit kylpivät, söivät ja nukkuivat.
Katsoimme heidän vessa-asiansa.
Olimme paikalla aina, kun he liikkuivat.
Dahmer oli läntisen pallonpuoliskon tunnetuimpia vankeja.
Miten niin merkittävä vanki onnistuttiin tappamaan vankilassa?
Tutkintakomissio totesi, että tapaukseen ei liittynyt rikosta.
Vankilaviranomaiset eivät pyrkineet eroon Dahmerista.
Hänelle suotiin hyvää hoitoa.
Häntä vartioitiin, he tiesivät vaarat. Vika ei ole vankilan.
Vaikka Jeff oli murhaaja, hän ei osannut puolustaa itseään.
En iloinnut hänen kuolemastaan.
Ymmärrän, että joku ehkä iloitsi. Minä tunsin vain surua.
Surullisen tarinan surullinen loppu.
Jeffrey Dahmer oli monisyinen ihminen.
Hän oli kärsivä ihminen, joka tunsi itsensä tyhjäksi.
Tuntuiko sinusta turhalta tuhota joku, joka näytti niin kauniilta eläessään?
Tuntui.
Minusta tuntui turhalta,
etten voinut pitää heitä luonani pitempään tappamatta heitä.
En tiennyt muutakaan keinoa saada heidät jäämään ja alistumaan.
Minulla ei ollut vaihtoehtoja.
Koitko mitään tunteita?
Tunsin paljon katumusta.
Jeffrey tuskin koskaan sai riittävää vastausta siihen,
miksi hän teki niin kuin teki.
Hän sanoi: "Kunpa yksikin näistä oikeuspsykiatreista -
osaisi kertoa minulle, miksi."
"Haluaisin tietää."
Kun hän kuoli, tiesin, ettei hän saisi koskaan tietää.
Hänet on helppo leimata pahaksi hirviöksi.
"Miksi hän teki sen? Koska hän on paha."
Se ei selitä mitään.
Oli asioita, joista olisin halunnut puhua hänen kanssaan.
Hänen motiivejaan ei päästy kunnolla tutkimaan.
Hän teki aivan kamalia asioita,
mutta häntä olisi voinut tutkia, jos hän ei tosiaan voinut hillitä itseään.
Olisimme voineet oppia jotain.
Jeffrey Dahmer ei välittänyt.
Hän ei tuntenut sympatiaa heitä kohtaan. Hän ei katunut.
"TOIVOTTAVASTI JUMALA ON ANTANUT MINULLE ANTEEKSI"
Tietääkseni hän ei säälinyt ihmisiä, joita vahingoitti.
Uhreja huomioitiin lopulta vähän.
Uhrien omaiset saivat hyvin vähän korvauksia.
Dahmerilta jäi vain se omaisuus, mikä hänen asunnostaan oli löytynyt.
Tuomari päätti, että Dahmerin omaisuus murhavälineet mukaan lukien -
myydään huutokaupassa.
Tuotot jaetaan uhrien omaisten kesken.
Eräs filantrooppi osti kaiken uhrien puolesta.
Milwaukeelainen liikemies Joe Zilber päätti ostaa ja tuhota kaiken.
Zilber otti yhteyttä kaupungin merkkihenkilöihin.
He keräsivät 400 000 dollaria ja ostivat kaikki esineet.
He ovat pahoillaan mahdollisesta tilanteesta,
jossa nämä kamalat esineet tuotaisiin julkiseen huutokauppaan -
erittäin näkyvästi ja maailmanlaajuisesti.
Esineet lastattiin jäteautoon -
ja vietiin kaatopaikalle, jonka sijaintia ei kerrottu.
Hän surmasi ihmisiä muutaman tunnin tyydytyksen vuoksi.
He eivät olleet tehneet hänelle pahaa, eikä hän tahtonut heille pahaa.
Silti hän tappoi heidät.
Se on traagista.
Kunpa maailma unohtaisi Dahmerin. Hän joutaisi historian roskakoriin.
Me Oxford Apartmentsin asukkaat päätimme yhdessä, mitä tekisimme.
Päätimme, ettemme halunneet enää asua siellä.
Tunnen itseni helpottuneeksi, kun tiedän niiden kuolleiden miesten -
pääsevät tämän myötä lepoon.
Rakennus puretaan.
Toivottavasti traagiset muistot hautautuvat ainiaaksi.
Tuskan ja järjettömän väkivallan symboli -
katoaa Milwaukeen katukuvasta ja uhrien omaisten silmistä.
Ymmärrän, miksi Milwaukeessa asia halutaan jo unohtaa.
Minusta on silti tärkeä ymmärtää, että maailmassa on kamalia ihmisiä.
Pahuus on todellista.
Jeffrey Dahmer ei pelkästään tappanut vaan vahingoitti yhteisöä.
Jeffrey Dahmerin tekemien murhien aiheuttama tuska vahingoitti kaupunkia.
Perheet olivat TV:stä tuttuja.
Naapurusto oli meille tuttu.
Tapaus paljasti -
rasismiin liittyviä ongelmia ja muita ennakkoluuloja -
niin Milwaukeen poliisissa kuin koko yhteisössäkin.
Dahmer hyödynsi heitä, jotka olivat näkymättömissä.
Heikoimpien suojeluun tarkoitetut instituutiot suojelivat häntä.
Hän saalisti uhreja, joita poliisi ei suojellut.
Tästä saatavat opit eivät vedä vertoja uhrien omaisten tuskalle.
Oppeja ei silti pidä unohtaa.
Asia on tärkeä korjata.
Asiasta pitää puhua uhreja kunnioittaen.
Emme voi palata vuoteen 1991 tai sitä ennen korjaamaan asioita.
Me voimme puhua tapahtuneesta niin,
että emme lankea samoihin ansoihin.
Kun ymmärrämme tapahtumia, päivittäinen rikollisuus voi alkaa vähetä.
Köyhyys, korkeat rikostilastot ja se, että emme välitä heikoimmista -
tarjosivat Dahmerille tilan toimia.
Jotta voimme estää saman tapahtumasta uudelleen,
noihin epäkohtiin on tartuttava heti.
Tuska ja muistot eivät häviä koskaan.
Jossittelusta ei pääse mihinkään.
Missä he olisivat nyt? Minkälaista elämää he eläisivät?
Ikävä säilyy.
20. TOUKOKUUTA 1990
Uhreja on tärkeä inhimillistää.
Meidän on tärkeä huomioida,
että jokaisella uhrilla oli äiti, isä sekä veljiä ja siskoja,
jotka rakastavat ja ikävöivät heitä.
27. MAALISKUUTA 1988
He yrittivät tehdä sitä, mihin me kaikki pyrimme:
Selviytyä.
Elää ja nauttia elämästään.
He rakastivat elämäänsä.
On tärkeää kertoa heidän tarinansa.
15. HEINÄKUUTA 1991
Kukaan ei ansaitse sellaista kuolemaa.
27. TOUKOKUUTA 1991
SEURAAVIEN HENKILÖIDEN MUISTOLLE:
Tekstitys: Kirsi Reima